Ужо стала традыцыйным штогод праводзіць разнастайныя мерапрыемствы з удзелам дзяцей, накіраваныя на папярэджанне дзіцячага дарожна-транспартнага траўматызму. Напрыклад, у красавіку на базе Лукскай СШ прайшлі раённыя спаборніцтвы атрадаў юных інспектараў руху. У іх прынялі ўдзел усе 13 каманд з сярэдніх школ раёна. Адбыліся конкурсы па тэарэтычных ведах Правіл дарожнага руху, фігурнаму і практычнаму ваджэнню веласіпеда і асновах аказання даўрачэбнай дапамогі. Па выніках конкурсаў першае месца заняла каманда Лукскай СШ, другое — гімназія № 1, трэцяе — Мірская СШ.